scripture_id: tang-lidai-chongdao-ji

scripture_title: 歷代崇道記

chapter_title: 歷代崇道記

original:
穆王于昆侖王、王屋山、嵩山、華山、泰山、衡山、恒山、終南山、會稽山、青城山、天台山、羅浮山、崆峒山致王母觀，前后度道士五千餘人，秦始皇帝并吞六國，招方士，好長生之術，遣使往蓬萊采不死藥，造宮觀一百餘所，度道士一千七百餘人。漢文帝、竇太后并好黃老之術，造宮觀七十二所，敕天下如不通黃老經者，不得注官。又親訪河上公問道德之要，天下大治。計度道士一千餘人。

孝武帝奉道彌篤，感王母降于宮中，遺帝白銀像五軀，曰是太上老君之真形也。

帝別營三殿而供養之，后移像于柏梁臺上，后又移于甘泉宮內。以一殿而并列之，南向設座，自茲始也。又度公主數人，及度道士約五千餘人，并造觀三百餘所。

其嵩岳萬歲觀、泰山登封觀、華山集仙觀、終南望靈觀，王屋通天觀，并不得令庶姓居之，以為恒式。其萬歲觀因帝巡幸而聞山呼，遂舍行宮而為觀焉。至孝宣帝時，有上黨郡功曹李惲，因入抱犢山采藥，于石室內獲天書四十餘卷，并玉箱玉杖，獻于河東郡太守張純。純立遺使上進，帝視之大驚，不覺流涕，乃令宣示內外臣僚。時冉癸為主書中郎將，見之泣曰：「此是武帝臨崩時遺制令葬于梓宮之內，何由至此」及披之卷后所有臣僚斜姓名，于今見有存者。帝乃遣使檢校茂陵，即又安完如故。帝乃為武帝造觀二所，一在長安城內，一在茂陵之下，以奉先帝也。復度道士二十人，以奉香火也。后赤眉之亂，茂陵為賊所發，于梓宮之中，但見有劍一口。方欲取之，其劍忽然哮吼騰空而去。

世祖光武皇帝既平王莽，天下大定。東封禮畢，乃為本朝十一帝追薦。及南陽舂陵名山大川、長安、洛陽，計造觀一百二十所，度道士一千八百人。魏明帝為武帝及先太后造觀于五都，計一十三所，度道士一百九人，仍詔道書同御史裝飾。吳主孫權于天臺山造桐柏觀，命葛玄居之。于富春造崇福觀，以奉親也。建業造興國觀，茅山造景陽觀，都造觀三十九所，度道士八百人。晉武帝于洛陽造通天、洞天、靈仙、靈寶四觀，及諸州共二百所。先魏末隴右臨洮郡有神人，長三丈，著白衣，垂素髮，戴金冠，現于襄武縣，告縣人王始曰：「不久當見太平。」

及武帝授禪，果天下一統。帝乃令于所現處造告平觀，即李宗之故居也。別度道士七人，并前后所度道士，共計四百七十二人。時吳郡臨平湖岸崩，獲石鼓一枚，遣使上進。帝問司空張華，此物何用曰：「但以桐木刻作鯨魚形，扣之必有聲，聞于數里。」至惠帝時，于宮中忽夜鳴不已。帝甚惡之，乃遷嵩山萬歲觀，擊之集眾，自茲始也。后魏道武帝于云中太原及河朔造觀計五十所，度道士六百餘人。

太武敕令天下造太平觀共二百七十五所，度道士一千三百人。帝受箓，改太平真君元年，仍令四方內外上書言太平真君皇帝陛下。自后帝嗣位，并皆受箓。后周武帝于長安造通玄館，以延羽客。隋高祖文皇帝遷都于龍首原，號大興城。乃于都下畿內造觀三十六所，名曰玄壇，度道士二千人。煬帝遷都洛陽，復于城內及畿甸造觀二十四所，度道士一千一百人。

皇朝高祖神堯大圣大光孝皇帝于隋末大業十三年感霍山神，稱「奉太上老君命告唐公，汝當來必得天下。」到武德元年，晉州浮山縣羊角山著素衣，戴金冠，乘朱驄白馬，令吉善行告神堯：「汝今得圣理，可于長安城東致-安化宮而安道像，則神稷延長，天下大定。」善行辭，「見天子何以為據」太上曰：「但去，有獻石龜者，可以為信。」善行乃告晉州刺史賀若孝義。孝義遂將善行見秦王，具言神人現事，群臣拜慶。遂差左親衛帥杜昂與善行于所現處設祭，太上又現，一如善行所言，以鞭指昂曰：「汝是何人」昂曰：「是秦王使者。」太上曰：

「我不飲不食，何用祭乎所有委曲，令人具知。」昂還，乃言神人復現。秦王大悅，乃令昂將善行入京上奏。至京立未定，果有印州治中張達獻石龜，上有文曰：

「天下安，子孫興。千萬歲，千萬葉。」遂入面奏。高祖大悅，詔授善行為朝散大夫，賜物一百段。乃令通事舍人柳憲于羊角山立廟，復改浮山縣為「神山縣」，羊角山為「龍角山」。太上又現，為善行曰：「天子喜歡否」對曰：「大喜。」

又曰：「疑惑何事」復對曰：「為不知圣者姓名耳。」太上曰：「我是無上神仙，姓李氏，號老君，即我也。我即帝之祖也。《史記》中有傳，亳州谷陽縣本廟有枯檜再生為驗。我已令周公旦領神兵助國家打劉黑闥，得四月節，即破矣。」孝義又令善行入奏，高祖乃敕善行馳驛往洛陽軍所，宣敕示諭。至時果平黑闥，四海大定，枯檜亦重生焉。乃改廟為「慶唐觀」，今觀內有明皇御制書碑，及列圣真容并在。武德三年，詔晉陽道士王遠知授朝散大夫，并賜鏤金冠子紫絲霞帔，以預言高祖受命之征也。太宗又加遠知銀青光祿大夫，并遠知預言之故也。羽衣人賜紫衣，自茲始也。高宗龍朔二年，詔洛州長史譙國公許力士，于邙山建上清宮以鎮鬼。仙洞掘得古石案，即仙人帛仲理之故基也。及功畢，帝令設醮，太上又現，百官進表稱賀，帝大悅。乾封初，帝東封禮畢，回鑾亳州，親謁太上，謹上尊號為「混元皇帝，」圣母為「先天太后」，仍改谷陽縣為「真源縣。」又為太宗及文德皇后造東明觀于京師，又敕道士宜隸宗正寺，仍立位在親王之次。

文明元年，天后欲王諸武，太上乃現于虢州閿鄉縣龍臺鄉方興里皇天原，遣鄔玄崇令傳言于天后云：「國家祚永而享太平，不宜有所僭也。」天后遂寢，乃舍閿鄉行宮為奉仙觀。后慶山涌出于新豐縣界，高三百尺，上有五色云氣，下有神池數頃，中有白鶴鸞鳳，四面復有麒麟獅子。天后令置慶山縣，其諸祥瑞，具載《天后實錄》，以表國家土德中興之兆也。又舍中岳奉天宮為嵩陽觀，以追薦高宗大帝也，竟傳位于中宗孝和皇帝。景龍元年，敕天下州郡并令置景龍觀，二年改為「中興觀」，三年改為「龍興觀」，其度人一依前代故事。睿宗舍東京宅為「景云觀，」又舍太原宅為「唐隆觀」，為資薦天皇天后也。

明皇開元中，敕諸道并令置「開元觀」，又制《混元贊》，帝親書，勒之于石。又敕五岳置「真君廟」，又敕上都置「太清宮」，東都置「太微宮」，以太原神堯舊宅為「紫微宮」，潞州潛龍故宅為「啟圣宮」，并給袞冕絳紗帷帳交龍門戟，一如宮闕之制。帝又注《道德經》及制序引，詔天下士庶并令家藏一本。

兩街道眾乃以幢幡伎樂自禁中迎引，歸于太清宮，香花之盛，近古未有。又敕置道舉，一如禮部之制，帝親自策之，達者甚眾。后蒲州奏，因修紫極宮，掘地獲玉石，狀如半月。復有仙人杵藥之像，扣之有聲，頗甚清遠。帝令懸于太原玄元廟庭，號之為「偃月磬」。東都留守張琦奏：汝州魯山縣因修仙居古觀，獲玉瑛，扣之聲聞數里。帝令懸于太清宮圣祖廟庭。衢州為建觀宇，穿地得魚一頭，長三尺，其狀似鐵，微微帶紫碧之色，又如青石，光瑩雕鐫，殆非人功所成也≯之甚響，其魚亦不能名，遣使來獻。帝令宣示百僚，亦不能辨。帝乃呼偽「瑞魚磬」，仍命懸于太微宮，非講經設齋，不得擊之。由是諸觀競以木石模之，以代集眾。

又詔諸官悉以宰臣及本道節度使領之，永為常式。帝又制《霓裳羽衣曲》、《紫微八卦舞》，以薦獻于太清宮，貴有異于九廟也。帝東封，獲江淮間三脊茅，乃令于所獲之地置靈茅觀。及禮畢回，謁圣祖于亳州本宮，親札《道德經》于石，作大幢，造八角樓，覆之于虛無殿之前。又幸懷州開元觀及閿鄉奉仙觀，為王公萬民所請，亦親札二經，以大石對峙立之，一如太清之制。乃詔授鄔玄崇為虢州刺史—元十七年夏四月五日，益州大都督府長史張敬忠奏，大圣祖混元皇帝應現于當管蜀州新津縣津興尼寺佛殿柱上，自然隱起木文，為太上老君圣像。當頂上有華蓋，足下前后各有云葉天花，共一十三處。謹差判官益州功曹參軍王大鐄檢覆得狀，與本州刺史李忠徇、別駕盧昉、縣令李韶、道士僧尼一百三十人狀同，方敢上奏。至五月二十四日，敕差內侍林昭隱宣取像柱入京，于大同殿供養。又令兩街宮觀各賜供養七日，卻令進入大內，于今見在。前后瑞應極多，難以具錄。

二十九年正月七日，陳王府參軍田同秀于丹鳳門外忽見紫云自西北暎樓，又見混元乘白馬，侍従二童子。二童子謂同秀曰：「我昔與尹喜將入流沙之日，藏一匱靈符在桃林故關尹喜舊宅，汝可請帝取之。」同秀具事聞奏，敕差內使李志忠監同秀往陜州桃林縣南十二里故函谷關墟求訪之。俄有紫云白兔現于枯桑之下，便乃穿掘，下到水際，得石函經匱，玉版朱書細篆。帝聞奏大悅，即令京師列十部樂，歌舞鼓吹，自通化門入。其文于寶輿中五色放光，洞照天地。帝于丹鳳樓上，身披龍袞，手執金爐，六宮嬪婇，競于樓上焚香散花，遙自作禮。帝又令亂撒金錢于樓下，縱令士庶分取，以為歡樂。斯須，山呼之聲，震動京邑。帝令置寶符于靈昌殿，是夜樓閣林樹之上，皆有神燈。乃于正月一日改開元三十年為天寶元年，改桃林縣為「靈寶縣」。其后三年，帝見靈符有「天寶千載」之字，天寶已應改元之號，遂改年為載，乃于其地長樂亭置天寶觀，御制并書靈符銘，立于所獲之處。又于大內置「靈符殿」，賜同秀五品正員官。宰相請加尊號為「開元天寶神武」之字，制可之。乃大赦天下。其年閏四月，帝夢混元謂帝曰：

「我在城之西南久矣，當與汝于興慶相見，可速迎我。」帝謂宰相李林甫、牛仙客曰：「朕臨御海內，向三十年，未嘗不五更而起，具朝服禮謁真容，為蒼生祈福。近因假寐見混元。」具言上事，遂差內使與道門威儀蕭玄裕于城西南尋訪。

數日，忽于樓觀山谷間見有紫云現，白光屬天，于其下穿之，果得玉像老君，高三尺餘以進。其日帝在興慶宮大同殿親自迎謁，果符興慶之言，置于內殿供養，仍令所司寫真容，分送天下諸道宮觀，遂大赦天下。五載，帝夢見混元言：「我有靈應，尋當自至。」遂于太白山獲靈符玉冊，及迎到京，置于靈符殿，親自供養。仍封太白山神為靈應公，改獲符洞為「嘉祥洞」，于山下置「真符縣」。乃令諸道置真符觀，仍編入史。其年十二月，帝幸華清宮；其月四日，日未出時，忽見驪山頂云物積異，須臾云散，見混元圣祖現于朝元閣上。帝與內人瞻謁，良久乃隱。詔改會昌縣為「昭應縣」，其新豐縣隸入昭應。又封會昌山為「昭應山」，封山神為「玄德公」，改朝元閣為「降圣閣」，內出圖本，頒示天下，宣付史官。

八載，帝獲二十七仙玉像于寧州羅川縣，敕令迎像入京，一如天寶初迎靈寶符儀注故事。帝親自制贊，尋改羅川縣為「真寧縣」，于所獲處造通圣觀，帝制碑文立之，于今并在。其年六月，大同殿產玉芝一莖，又造金仙、玉芝二觀，復度公主二人為道士。又太白山人李渾上言，見混元言：「金星洞內有玉版石，記圣皇福壽之符。」敕御史中丞王鉷入游谷，行四百餘里，求而得之。敕以殊祥頒示中外，乃于其地造靈符觀。閏六月丙寅，帝謁太清宮，加五圣尊號，作仲尼四子像，侍立于混元之前。又敕十道大郡置玉芝觀，大赦天下。九載，太白山人王玄翼上言：「混元大帝降現，言寶仙洞中有妙寶真符，謂帝取之。」敕刑部尚書張均、工部尚書王倕往取，獲之。乃造真靈觀。十三載正月，帝謁太清宮，又上混元尊號為「大圣祖高上大道金闕混元天皇大帝」，五圣各加謚號。帝加「開元天地大寶圣文神武證道孝德皇帝」，大赦天下。十五載，帝幸蜀，混元現于漢中郡三泉縣黑水之側。帝親禮謁，遂命刻石像真容于所現之處，又于利州益昌縣山嶺上見混元騎白衛而過，示收祿山之兆。詔封其山為「白衛嶺」，于所見之處置「自然觀」。又于嵩山置「興唐觀」，成都置「福唐觀」。

肅宗三月十八日，混元現于通化郡云龍巖，初因郡人為國祈福，建大齋會。十八日，忽煙霧異香，氤氳不散，至辰時漸漸開霽，神光照天，因見混元真像立于山前，自地接天，通身白衣，左手垂下，右手執五明之扇，儀相炳然。

眾盡瞻禮。其山雖高，亦不及肘，良久乃隱。遂具上奏，內出圖本，太上皇制贊并序，文繁不錄，具編史冊，仍示天下。，帝夜夢二青童導従至一宮闕，謁見混元。混元衣雲霞之衣，冠九鳳之冠，坐方席，垂寶蓋，憑玉幾，執白拂。

左右侍衛真人、玉女、神仙、童子、五天力士，羅列極眾。帝著絳衣秉圭，立侍于混元之后，游涉山海，經歷甚遠，帝一一潛記。又見混元鬚髮皆黑，及明，宣下兩街，訪諸瑞像于務本坊光天觀圣祖院，果獲黑髭老君之像。圖寫以進，帝見大悅，一如夢中所睹。乃出帝真容，令侍立于混元之后，仍頒示于天下，普令供養。

代宗初，于楚州安宜縣獲八寶，因改安宜縣為「寶應縣」敕于所獲處造「寶應觀」。遂改元為「寶應元年」，大赦天下。

德宗，混元潛使金母累降于果州金泉山，授煉氣之術，付女貞謝自然，修習功成。以其年十月十六日，白日上升，後三月乃歸，謂刺史李堅曰：

「天上有玉堂最高，老君居焉。壁上皆題神仙之名，時注腳下，云在人間，或為帝王，或為宰輔。神仙入謁老君皆四拜焉。」自然言訖，遂卻升天。

敬宗正月，帝有事于南郊，朝獻太清宮，御駕將至長安。縣主簿鄭翦，忽見老君衣白衣，容狀異常，謂翦曰：「當此路有井，可速實之。不然，禍在不測。」翦驚惶顧，其地已微陷，遂并力實之，因失老君所在。駕至，具以上聞，百官稱賀。詔兵部侍郎韋處厚為碑，起居郎柳公權書，立于實井之側，乃編付史官。其年十二月十八日，柳公權書碑之際，忽有勁風颯然而起，旋飚不已。

乃見混元著紫衣，金冠金履，立于白蓮花之上，右手執五明扇，左手垂下，空中光明如金色。公權與鐫碑人瞻睹良久，因以物畫地記形像。及畫畢，混元忽以扇指空中，流光四散，乃騰空而去。眾皆側身仰視，漸遠漸小，沒于云中。遂以事上聞，詔編事跡入碑之中，又敕于兩京造「延唐觀」。

文宗五月，中書舍人高元裕為閬州刺史，于州北八九里喜陵江上小山之前，忽見崖壁間光彩有異。近而觀之，石上自然石文，成老君真像，眉髮衣章，巾履服飾，無不周備。傍有一人，寬衣大袖，持爐薦香。后一人童子，雙髻高束，謹若聽命，皆非人力圖繪鐫刻所及。元裕每有祈禱，即紫氣上浮，又有靈泉自涌。士民請福，無不立效。遂刻石建宇，用旌其瑞，乃畫圖呈進，乞編入史。

詔従之。

武宗，敕以二月十五日大圣祖降誕之日為「降圣節」，仍令兩京及天下諸州府設齋行道作樂，賜大酺三日，軍期急速，亦不在此限，永為常式。

懿宗九月十日，徐州逆寇龐勛，領従黨三千餘人來亳州太清宮。其日宮北百姓三百餘人，見老君自宮中乘空而南，須臾黑霧遍南川中。群賊迷路，自相殺戮，龐勛溺水而死，群凶自此殄滅。汴州節度使太清宮使李蔚具事上聞，詔曰：「吾國家系承混元，教導清凈∴縣舊里，圣祖故鄉，宮宇具嚴，廟貌斯設。

昨者余妖奔突，縱火將欲焚燒，陰霧覆閉于晴空，狂寇顛迷于道路，散逸原野，遂至誅夷。緬惟玄功，申茲靈貺。」內出青詞，又委李蔚虔申告謝，布示中外，仍付史官。十三年三月，臺州刺史姚鵠奏：于天臺山修老君殿，于其地穿獲得石函冊文以進，乞付史館，頒示四方。詔従之。

廣明二年三月，河中節度使王重榮奏，據晉州申：龍角山慶唐觀老君殿側柏樹上，瑞葛枯死重生。先是武德中混元應現后，于二樹間立殿宇，逾年之後，柏樹上忽自生葛蔓，長十餘丈，榮茂于常。其后齊王奪嫡，此蔓枯死。旬月之后，自其末青翠再生，齊王遂敗。至中宗復位，安史叛逆，朱泚謀亂，皆忽枯落，久而復生。，黃巢犯闕，其年秋葛蔓枯死，二年春枝葉重茂。又于傍樹上別生一枝，旬日之中，長五十餘尺，相對繁茂，有異于常。奏詔褒美，編付史官。

其后祥異，皆有詔敕，蓋美乎葛藟慶其孫謀，瓜瓞昭其遠祚，混元流貺，奕葉無窮者也。皇帝駐蹕西蜀，八月九日進到，帝令宣示內外。三年三月十一日，亳州刺史潘稠差道士馬含章、孫棲梧等奏，太清宮自乾寧四年，后累有逆寇侵犯真源，少或逾千，多或至萬，皆窺伺是宮，欲為焚劫，或來攻城邑，或旁犯縣城。老君皆密垂神化，忽起濃云，或驅以陰風，或擊以雷雹，率皆顛沛，尋至敗亡。靈貺益彰，神功罔測。尋詔升真源縣為畿縣，仍內出青詞，修崇告謝，帝即稽首東拜。八月十二日，敕亳州太清宮是混元降圣之里，名高道祖，福蔭皇基，九宮之瑞井涵空，一鹿之仙蹤在樹，累代之禎祥可紀，近年之感應尤彰，所宜嚴盛于福庭，安可荒涼于靜宇潘稠能施善政，久染真風，廣出俸錢，備修宮觀。垣墉棟桷，無不精新，像設丹青，彌加煥麗。觀圖考事，深可慰嘉。其住宮威儀道士吳重玄可賜紫，仍號「凝玄先生」。道士馬含章、孫棲梧并賜紫，潘稠加金紫光祿大夫檢校工部尚書，余并如故。其年八月二十九日夜，詔帝房宗室李特立與道士李無為，于成都府青羊肆元中觀混元降生舊地，設醮祈真，忽見虹光如彈丸許，漸漸明大，出于殿基東南竹林中，跳躑入西南梅樹下沒。于沒處穿地三尺已來，得寶磚一口，長一尺一寸五分，闊七寸四分，一寸厚一邊三分，并有花文；一邊厚一寸八分，重一十二斤，有古篆六字各方二寸，深三分。鐫刻瑩潔，迨非人工。文曰：「太上平中和災。」九月一日，西川節度使侍中陳敬瑄奏曰：「皇帝陛下稽古順天，膺圖撫運，凝懷至道，屬想大同，是用省方，以明罪己。深仁旁達于下土，至德升聞于上玄，符讖允臻，禎祥間出。降太上匡時之命，清中和寇孽之災，乃示明文，爰形古篆。足表妖氛即殄，圣祚無疆，克知收復之期，便是清寧之日。」至十二日，帝令宣示百官。中書侍郎平章事韋昭度、戶部侍郎平章事蕭遘、門下侍郎平章事鄭畋、御史中丞張瀆、宗正卿嗣曹王龜年表賀曰：

「伏以萑蒲嘯聚，車駕省方，天災流行，國家代有。陛下降成湯罪己之詔，征王者有征之師，顧彼凶妖，即當殄滅。清平既彰于嘉兆，幽贊爰睹其秘文。赤雀銜書，貺豈同于太上；玄龜負卦，慶難比于平災_因宗室齋醮之辰，仍有祥光跳躑之瑞，其為感現，可謂丁寧。樞密使李順融、十渾十二衛都指揮使田令孜表賀曰：

「今者又有維城，來于仙觀，至誠才發，嘉兆俄呈。現此時在地之赤光，是昔日度關之紫氣，及穿積土，果獲古文，驗逸勢于龍蛇，即知平于梟獍，于沖邃理，頗甚昭明。既太上令與平災，知中和永昌厥祚。所現全因圣祖，掘得又自皇枝，捧此靈蹤，可明天意。且混元聖祖，每逢多難，皆有殊祥，唯彼明征，備書正史。

昔于丹鳳門上，告田同秀于天寶復國之期，今又青羊肆中，示李特立以陛下還宮之慶，莫不天下幸甚，乞付史館。」帝并俞之。十五日，李特立授太子校書，李無為賜紫，仍各賜縑帛三百匹。二十一日又詔曰：「太上玄元大帝與弟子文始先生講真經于樓觀之臺，約后會于青羊之肆，便乘雲駕，俱入流沙。仙記傳聞，地圖標載，自周昭至于此日，歷數約二千餘年，景像寂寥，基蹤牢落。今因巡幸，靈貺昭彰，殊光跳躍于庭前，靈篆申明于樹下。磚含古色，字驗休禎，中和之災害欲平，厚地之禎符乃現，足表玄穹降祐，圣祖垂祥，將殲大盜之兵戈，永耀中興之事業。須傳簡冊，兼示寰區。已付史官，備令編錄，仍模勒文字，告示諸道及軍前。其觀可改號為『青羊宮』，仍置殿堂屋宇。側近屬觀田地，約有兩頃，近來散屬黎氓，多植蔥蒜，清虛之地，難使熏蒸。已賜錢二百貫，便令收贖，仍給公驗，永歸靖廬。宗子特立已除官，道士李無為已賜紫，所宜升獎，用荷慶靈。

敬瑄位冠公臺，風行郡國，效節于延洪之代，修心于道德之鄉，遂令境內消兵，地中呈寶，其為休美，倍可嘉稱。」至十月七日，敕高品郭遵泰監建青羊宮土木之工，并用內庫宣賜。自獲靈瑞之后，至是月癸丑，近蜀郡寇，相次擒戮，旬月之內，遂至清平。駕幸青羊宮，頒賜有差。李特立賜緋，授龍州錄事參軍。又下詔曰：「太上垂祥，青羊應現，禮宜崇飾，用答殊休。諸道州府紫極宮，宜委長吏如法修飾，仍選有科儀道士祭醮。」是月乙卯奏，收復京城，有以見大道垂休，圣祖昭祐，洪圖延永，唐祚無疆者也。又敕翰林學士承旨尚書兵部侍郎、知制誥樂朋龜撰碑立之，伏乞頒示天下，以表皇家承神仙之苗裔，感太上之靈貺，實萬代之無窮也。

臣今檢會従會従國初已來，所造宮觀，約一千九百餘所，度道士計一萬五千餘人。其親王貴主及公卿士庶，或舍宅舍莊為觀，并不在其數。則帝王之盛業，自古至于我朝，莫得而述也。十二月十五日，上都太清宮文章應制弘教大師賜紫道士臣杜光庭上講。謹記。

vernacular:
本文一開始先把帝王崇奉道教追溯到很早的時代。穆王在昆侖、王屋、嵩山、華山、泰山、衡山、恒山、終南、會稽、青城、天台、羅浮、崆峒等名山建立王母觀，前後度道士五千多人。秦始皇統一六國後招納方士，喜好長生術，派人到蓬萊求不死藥，修建宮觀一百多所，度道士一千七百多人。漢文帝與竇太后崇尚黃老，修宮觀七十二所，又命令不通黃老經者不得任官；文帝親自訪河上公，詢問《道德經》要義，因此天下大治，度道士一千多人。這一段是在替後文立論：崇道並非唐代突然興起，而是歷代聖王相承的政治傳統。

接著敘述漢武帝、宣帝以來的神仙瑞應。武帝奉道最深，據說西王母降於宮中，贈給他五尊白銀像，說這是太上老君真形；武帝另建殿宇供養，後來又移到柏梁臺、甘泉宮，並度公主與道士，修觀三百餘所。宣帝時，上黨功曹李惲在抱犢山石室中得天書、玉箱、玉杖，進獻朝廷。宣帝見後流淚，臣下認為這是武帝臨終時放入梓宮的遺制；檢查茂陵又完好無損，於是為武帝建觀奉祀。後來赤眉發掘茂陵，梓宮中只見一劍，劍忽然吼叫騰空而去。這些故事把帝王、仙書、墓葬、神劍連成一套神聖記憶，目的在證明道教靈驗常與王朝正統相連。

東漢至魏晉南北朝一段，重點是各朝帝王沿襲建觀、度道士、尊道書的制度。光武帝平王莽後為本朝十一帝追薦，在南陽、舂陵、長安、洛陽等地造觀一百二十所，度道士一千八百人。魏明帝為先帝與太后在五都造觀，並命道書依御史文書裝飾。孫權在天台造桐柏觀，命葛玄居住，又在富春、建業、茅山等地建觀。晉武帝在洛陽建通天、洞天、靈仙、靈寶四觀，並把臨洮神人預告太平、臨平湖石鼓等瑞物納入國家敘事。北魏道武、太武也大造太平觀、度道士，太武受籙後改元太平真君，後來嗣君也皆受籙。到北周武帝、隋文帝、隋煬帝，仍以通玄館、玄壇、都城宮觀來延納道士，顯示崇道被寫成跨朝代制度史。

進入唐代，本文把李唐受命直接連到太上老君。高祖在隋末據稱感霍山神告命，說太上老君命唐公將得天下。武德元年，羊角山神人又向吉善行傳話，要求在長安城東安置道像，使社稷延長。神人以石龜為信，果然有人獻石龜，上有「天下安，子孫興」之文。後來神人明說自己是李氏老君，是皇帝祖先，又預言劉黑闥將敗；事情應驗後，羊角山、浮山縣、慶唐觀等都被改名或建立。王遠知因預言高祖受命而受官賜衣，羽衣人賜紫也從此開始。這一段不是單純記事，而是在建構李唐「老君後裔」的宗教合法性。

高宗、武后、中宗、睿宗時，崇道敘事繼續以尊號、宮觀、祥瑞構成。高宗在邙山建上清宮，東封後到亳州謁太上，上尊號為混元皇帝，聖母為先天太后，又改谷陽縣為真源縣，並令道士隸宗正寺，位次在親王之下。武后欲尊諸武時，文中說太上在閿鄉顯現，告誡國祚長久，不宜僭越，因此武后停止。她又因慶山湧出、五色雲氣、白鶴鸞鳳等祥瑞而置縣、建觀。中宗令天下州郡設景龍觀，後改中興觀、龍興觀；睿宗則舍東京、太原舊宅為景雲觀、唐隆觀，以追薦天皇天后。

玄宗開元年間，是全文最密集的崇道高峰。朝廷命各道設開元觀，玄宗親製《混元贊》，又在五嶽置真君廟，在長安置太清宮，洛陽置太微宮，把太原舊宅、潞州潛龍舊宅升格為紫微宮、啟聖宮，制度比擬宮闕。玄宗注《道德經》，命士庶家藏一本；又設道舉，親自策問，道士得以用科舉式制度進身。各地獲得偃月磬、玉瑛、瑞魚磬等瑞物，皆進入太清、太微等宮中。玄宗還製《霓裳羽衣曲》《紫微八卦舞》，用來薦獻太清宮，使聖祖禮儀有別於九廟。

天寶改元前後，文本大量敘述靈符、玉像與聖祖顯現。田同秀在丹鳳門外見紫雲與混元，得知尹喜舊宅藏有靈符；朝廷派人到桃林故函谷關尋得石函經匱、玉版朱書，京師以樂舞迎入，玄宗在丹鳳樓焚香遙拜，改開元三十年為天寶元年，又改桃林縣為靈寶縣。後來玄宗夢見混元，命人在樓觀山谷尋得玉像，置於興慶宮供養，並把真容分送天下。太白山、驪山、羅川、寧州等地又陸續出現靈符、玉冊、玉芝、玉像，於是封山神、改縣名、建真符觀、通聖觀、玉芝觀，並多次加上混元與五聖尊號。這些敘事把祥瑞、改元、赦令、建觀、尊號連成同一套政治儀式。

安史亂後，肅宗、代宗、德宗仍以混元顯現來維繫唐室正統。肅宗時，通化郡雲龍巖建大齋為國祈福，煙霧異香中現出混元真像；皇帝又夢見青童引入宮闕，拜謁混元，醒後在光天觀尋得黑髭老君像，與夢中所見相合，遂令天下供養。代宗因楚州安宜縣得八寶，改縣為寶應縣，改元寶應。德宗時，謝自然在果州金泉山受金母煉氣術，白日上升又返回，言天上玉堂為老君所居，神仙拜謁皆四拜。這些段落說明晚唐以前，朝廷仍把神仙顯應、女真升天、改元建觀等作為王朝受祐的證據。

敬宗、文宗、武宗、懿宗段落，則把老君護駕、顯像、節日制度與平亂功德連在一起。敬宗南郊前，長安縣主簿鄭翦遇老君示警，填實路井，避免車駕之禍；柳公權書碑時又見混元立於白蓮花上，遂把事跡編入碑中，兩京造延唐觀。文宗時，高元裕在閬州江邊山壁看見自然石文形成老君真像，旁有持香者與童子，祈禱即有紫氣靈泉，朝廷准其編入史。武宗命以二月十五日大聖祖降誕為降聖節，兩京與天下州府設齋行道作樂，成為常式。懿宗時，龐勛寇亳州太清宮，百姓見老君乘空南去，黑霧迷賊，賊軍自相殺戮，朝廷以青詞告謝，付史官記錄。

最後進入唐末黃巢之亂與僖宗西幸蜀中的瑞應。龍角山慶唐觀柏樹上的瑞葛，在齊王奪嫡、安史之亂、朱泚之亂、黃巢犯闕時都曾枯死，又在亂平前後復生，象徵唐室宗祚危而復續。亳州太清宮也屢遭寇賊窺伺，但老君密垂神化，以濃雲、陰風、雷雹使賊敗亡。僖宗在成都時，宗室李特立與道士李無為於青羊肆元中觀設醮，見虹光入地，掘得古篆寶磚，文曰「太上平中和災」。宰相、樞密使等紛紛上表，把它解釋為太上預告中和年間兵災將平，並請付史館。朝廷改元中觀為青羊宮，收贖周邊田地，修殿堂，後來近蜀寇賊相繼被擒，京城也收復，全文便以「大道垂休、聖祖昭祐、唐祚無疆」收束。

杜光庭最後總結，自唐初以來國家所建宮觀約一千九百餘所，度道士約一萬五千餘人；親王、公主、公卿、士庶舍宅舍莊為觀的還不在此數。換成白話說，這篇文章不是冷靜的史學統計，而是一篇上呈朝廷的崇道辯護書。它把歷代建觀度人、道士受官、老君顯現、祥瑞出土、改元大赦、平亂護國等事連成一條線，證明唐室承神仙苗裔、受太上靈貺，所以崇奉道教不是私好，而是國家正統與中興希望的一部分。

note: 《歷代崇道記》題署杜光庭，屬唐末五代道教文獻中極重要的王朝道教敘事。杜光庭不只是道士，也長期參與唐末、前蜀宮廷文書與醮儀制作，因此本文的語氣近於奏記、表章與史料彙編的混合體。它所列事件可與《舊唐書》《新唐書》《資治通鑑》《唐會要》中唐代尊老、道舉、宮觀、封禪、祥瑞、宗教政策互讀，但不能把每一則瑞應都當成同等可靠的事件記錄。陳寅恪討論李唐氏族與宗教政治時，已注意唐室以老子李氏來強化皇族神聖性；卿希泰、任繼愈等道教史研究則把唐代尊道、設觀、度道士、道舉制度放在國家宗教政策中考察。西方研究如 Kristofer Schipper、Franciscus Verellen 編《The Taoist Canon》，以及 T. H. Barrett、Stephen Bokenkamp 對唐代道教、佛道競合與道教經典政治的研究，也能幫助讀者理解本文如何把神話、制度與王朝合法性結合。閱讀時應特別注意：杜光庭的目的不是寫一部中立通史，而是用編年材料證明「帝王崇道」自古有據，並在唐末戰亂中重新宣示唐祚仍受太上保護。


scripture_id: tang-shangxuanyuan-zunhao-zhao

scripture_title: 上老君玄元皇帝尊號詔

category: foundational

chapter_title: 上老君玄元皇帝尊號詔

original:
大道混成，先二儀而立極；至人虛己，妙萬物以為言。粵若老君，朕之本係。爰自伏犧之始，暨乎姬周之末。靈應無象，變化多方。遊元氣以上昇，感日精以下降。或從容宇宙，吐納風雲；或師友帝王，丹青妙化。譬陰陽而不測，與日月而俱懸。交喪在辰，晦跡柱下，大宏雅訓，垂範將來。雖心齊於太虛，而理歸於真宰。若夫絕聖棄智，安神寡欲，寂寞杳冥之際，希夷視聽之表，淡爾無為，悠然自得。酌之不竭，用之不盈，執大象以還淳，滌元覽而遣累，邈乾坤而長久。跨陶鈞而亭育。至矣哉！固無得而名也。況乎大聖所資，克昌寶祚；上德所履。允屬休期。

朕嗣膺靈命，撫臨億兆，總三光之明，而夙宵寅畏；居四大之重，而寢興祗惕。盡孝敬於宗祧，罄懷柔於幽顯，行清靜之化，承太平之業，登介邱而展采，坐明堂而受記。飛煙結慶，重輪降祥，鶴應九歌，山呼萬歲。越振古而會休徵，冠帝先而為稱首。大禮云畢，回輿上京，肅駕賴鄉，躬奠椒醑。仰瑞柏而延佇，挹神泉而永歎，如在之思既深，敬始之情彌切。宜昭元本之奧，以彰元聖之功。可追上尊號為「太上玄元皇帝」，聖母為「先天太后」。祠堂廟宇，並令修創。置令丞各一員，以供薦饗。仍改穀陽縣為真源縣。

vernacular: 此詔以駢儷宏辭追述老君出入天地、垂教帝王，核心在把「玄元皇帝」納入李唐皇室本係。篇中明說「朕之本係」，又以聖母、真源縣、祠堂官屬等安排，將尊老君從宗教敬奉推進為國家禮制與皇族譜系的共同工程。作者欄已標「唐高宗李治（一作玄宗，全唐文錄）」，故解讀時宜保留異說；無論歸屬何帝，文義都顯示李唐崇道政策的典型邏輯：以老子為始祖，以尊號彰其神聖位階，並把地方祠廟、縣名、祭享人員一併制度化。其語言重在昭示正統來源。

original: Public Domain (通行公眾領域底本)


scripture_id: tang-shengzu-jiahao-cewen

scripture_title: 聖祖大道玄元皇帝加號冊文

chapter_title: 聖祖大道玄元皇帝加號冊文

original: 維天寶八載，歲次己丑，閏六月癸亥朔四日景寅，曾孫嗣皇帝臣隆基，奉冊大聖高祖玄元皇帝。臣聞有萬物者，必本乎大道，稱謂所極，乃強名焉；通三才者，必存乎大寶，敬教所厎，唯崇號焉。伏惟象帝啟元，猶龍表聖，應代降跡，立言垂範。衝用之功，覆幬於天地，救濟之德，亭毒於生靈。安裕邦家，克保丕業。顧以眇躬，纘承丕緒，永惟孚佑，以致太和。頃者玉芝再產，上記陰騭，是用恭膺景命，肅事鴻名。既刻元辰，薦彰佳貺，則有卿雲散彩，瑞日重輪。欽承降鑒，載深兢惕，謹上加尊號曰「聖祖大道玄元皇帝」。伏惟昭膺盛典，永貽休烈。

vernacular: 此冊文具明確年月，為天寶八載玄宗奉冊加號之文。冊文自稱「曾孫嗣皇帝臣隆基」，以臣禮面對「大聖高祖玄元皇帝」，將皇帝與老子之間的血緣、祖先與君臣秩序同時鋪陳。文中所加尊號為「聖祖大道玄元皇帝」，比既有玄元皇帝再疊加「聖祖」「大道」，呈現尊號層累的政治語言。其敘事依循冊命文體：先言大道本源，再述聖祖垂範與保佑邦家，後以玉芝、卿雲、瑞日等祥應作為加號依據。重點在尊號如何服務李唐祖源神聖化，並以冊禮確認名分。


scripture_id: tang-wei-yuanyuan-shexiang-zhao

scripture_title: 為玄元皇帝設像詔

chapter_title: 為玄元皇帝設像詔

original:
不離於精，不離於真，以天為宗，以道為門，兆於變化，謂之聖人。吾祖也太上玄元皇帝嚐從事於斯矣。惟穹昊厥初，則配神明，饗天地，育萬物，惟皇受命，則師列辟，熙以大一。利澤施於四海，不言所利；德教加乎萬姓，不稱其德。將晦跡也，安乎守藏柱下；將行道也，適乎流沙罽賓。所謂神無方而道無體，衝用可見矣。

流長者慎其源，蒂固者深其根，猗歟那歟，克開厥後，翳我列祖，光啟大中。豈玄元私乎有唐，惟玄元邁乎種德，豈玄元式受唐命，惟玄元存乎其人。是以累聖緝熙，重光纘茂。大化漸被乎八表，淳德殷流乎萬國，則與天地有與立焉。惟小子多於前功，夙夜敬止，上承祖宗之餘慶，下膺侯王之樂推，惕然深居，凜若馭朽。以為道德者百家之首，清淨者萬化之源，務本者立極之要，無為者太和之門。恭承垂裕之業，敢忘燕翼之訓。故詳延博達，講諷精微，求所以理國理身，思至乎上行下效，亦雲久矣。夫使天下萬姓，飲淳德，食太和，靡然回心而向道，豈予寡薄，獨能致此，蓋凡百在位，所以咸熙。《書》曰：「元首康哉！股肱良哉。」又曰：「股肱惟人，良臣惟聖」，斯一德而共理也，豈至於今盭乎！昔長纓紫衣，猶聞慕向，廣眉高髻，且雲變俗，何至道之難明，而元珠之久喪？古人有云： 「王者之於天下，猶一堂之上也。」蓋謂同心同德，化流四裔，是誠在乎擊豕垂踵之惑，革麵向隅之哀，故往年布令，各家藏《道德》，冀德立而風靡，道存而日用，則朕之承祖業，尚家書，出門同人，無醜於天下矣。

《易》曰：「象也者，像此者也。」《經》曰：「窈冥中有精」，則窈冥之精，可以尋象求，不可以名言得也。故考圖史，凡聖祖降代出處之跡，敢立象以盡其意焉。將自家而刑國，由中而及外也，庶乎知道者盈量而歸，迷方者不遠而復云。

vernacular: 此詔以老子「神無方而道無體」開篇，卻最終主張立像，正反映道教政治禮制的張力：大道本不可名言，但國家教化需要可瞻仰、可傳布的形象。文中既追述玄元皇帝出處與李唐承祖，又提及往年令家藏《道德》，顯示圖像、經典與家國教化互相配合。末段引《易》與《道經》說明「尋象」之理，將設像解釋為由家而國、由中及外的治理手段。此詔還關聯莊、文、列、庚桑等真人配享脈絡，是玄宗朝崇道由經籍、祀典走向視覺制度的代表。圖像因此成為政治教化媒介。


scripture_id: tang-xie-yuanyuan-zhenrong-zhao

scripture_title: 令寫玄元皇帝真容分送諸道並推恩詔

chapter_title: 令寫玄元皇帝真容分送諸道並推恩詔

original:
大道混成，乃先於天地。聖人至教，用明其宗極，故能發揮妙品，宏濟生靈，使秉誌者悟往，迷方者知復。以此救物，故無棄人，其孰當之？莫若我烈祖玄元皇帝矣。朕纂承寶業，重闡元猷。自臨禦以來，罔不夙夜，每滌慮凝想，齋心服形，禮謁於尊容，未明而畢事，將三十載矣。蓋為天下蒼生，以祈多福，不謂微誠上達，睿祖垂鑒，頃因假寐，忽夢真容，既覺之後，昭焉以觀，瞻奉逾時，殊相自然，與夢相協，誠謂密降仙府，永鎮人寰。告我以無疆之休，德音在聽；表我以非常之慶，靈貺有期。乃昊穹幽讚，宗社儲休，豈朕虛薄，能致茲事。若使寢之，乃乖祗敬，宜令所司，即寫真容，分送諸道采訪使。令當道州轉送開元觀安置。所在道士女冠等，皆具威儀法事迎候，像到，七日夜設齋行道。仍各賜錢，用充齋慶之費。自今已後，常令講習《道德經》，以暢微旨。所置道學，須倍加敦勸，使有成益。是知真理深遠，宏之在人，不有激揚，何由勵俗？諸色人等，有能明《道德經》及《莊》、《列》、《文子》者，委所由長官訪擇，具以名聞，朕當親試，別加甄獎。

至如道有三寶，慈居一焉，欽若至言，爰茲宥過。天下見禁囚徒，其十惡罪者，及造偽頭首，並謀殺故殺襖訛宵人等，特宜免死配嶺南。官人犯贓，據情狀輕重事貶降，餘一切免。且夫愛人之義，長之育之，務存清淨，合於簡易。至如州縣造籍之年，因團定戶，皆據資產，以為升降。其有小葺園廬，粗致儲蓄，多相糾訏，便被加等。朕情為敦本，義在勸農，欲使野絕遊人，國無曠土，安可得也。自今歲已後，且三五年間，未須定戶。其中或有家資破散，檢覆非虛，不可循舊差科，須量事與降。今者真容應見，古所未聞。福雖始於邦家，慶宜均於士庶。其親王公主郡縣主及內外文武官等，並量賜錢。至休假之辰，宜以素餐，用伸慶樂。諸道節度使及將士等，亦宜準此。其兩京及諸州父老，亦量賜錢，同此歡宴。其錢以當處官物充。伊爾公卿，逮乎黎獻，宜勉崇元化，共復淳源。宣布遐邇，明知朕意。

vernacular:
詔書開頭先說，大道在天地以前就已混然而成；聖人的至高教化，是要把大道的根本講明，所以能開發玄妙品類，廣泛救助百姓。能讓有志者明白來路、讓迷失方向的人知道回頭，又能以此救物而不拋棄任何人，最能承當這一點的，就是皇室祖先玄元皇帝老子。

玄宗接著說，自己繼承帝業，是為了重新闡明玄元大道。即位以來，他日夜不敢鬆懈，常常洗去雜念、凝神觀想，齋戒其心、端正其身，向玄元尊容禮拜；天還沒亮就完成儀式，這樣將近三十年。這不是為自己求福，而是為天下蒼生祈求多福。

他又說，沒想到自己的微薄誠心上達，祖先玄元垂下鑒察。近來他假寐時忽然夢見真容，醒後再觀看宮中尊像，光明昭然，瞻奉很久，特殊相貌自然呈現，與夢中所見相合。他認為這是真容秘密從仙府降下，將永遠鎮護人間；祖先用無窮福慶告知自己，又用非常吉祥顯示靈應即將到來。

因此，這件事不是玄宗自認薄德能招致，而是上天暗中扶助、宗廟社稷積蓄福休。若把它擱置不宣，反而違背恭敬之心。所以命主管官署立刻摹寫玄元真容，分送各道采訪使，再由各道州轉送開元觀安置。

各地道士、女冠都要整備威儀和法事迎候。真容抵達後，要連續七日七夜設齋行道；朝廷並分別賜錢，作為齋會慶典費用。從今以後，各地要常常講習《道德經》，使其中微妙旨趣得以通暢；已設置的道學，也要加倍敦促勉勵，使學習者有實際成效。

玄宗進一步說，真理雖深遠，弘揚仍在人為；若沒有激發宣揚，怎能勸勵風俗？所以各色人等只要能明白《道德經》以及《莊子》《列子》《文子》，便交由主管長官訪求甄選，具名上聞。皇帝將親自考試，另加選拔獎賞。

第二段把老子「三寶」中的慈愛轉成政治寬宥。既然至言以慈為先，這次便因此赦免罪過。天下現在囚禁的犯人，除十惡罪、偽造首謀、謀殺故殺與妖訛惑眾之人外，都特別免死，改配嶺南；官人犯贓，依情狀輕重貶降，其餘一切免罪。

詔書又轉到戶籍賦役。玄宗說，愛民之義在於養育百姓，務求清淨，合於簡易。州縣造籍、團定戶等時，常依資產升降戶等；有些人只是稍修園廬、略有儲蓄，就被互相糾舉，立刻加等。皇帝自稱重在敦本勸農，希望野外沒有遊手之人、國家沒有荒廢土地，因此三五年間暫不定戶。

若有人家資確實破散，經檢覆不是虛報，就不可仍照舊制差科，必須斟酌情況給予降低。這把真容顯現的慶典，轉成減輕地方負擔的行政措施。

最後，玄宗說，這次真容應現，古來未聞。福慶雖從國家開始，喜慶卻應平均到士庶。親王、公主、郡縣主、內外文武官都酌量賜錢；遇休假之日，應用素食宴飲，以表慶樂。各道節度使與將士也照此辦理；兩京與諸州父老也酌量賜錢，一同歡宴，所需錢物由當地官物支給。

結尾告諭公卿直到百姓，都應努力崇奉玄元教化，共同回復淳厚本源。把詔令宣布到遠近各地，使天下明白皇帝的意思。整篇詔書把夢兆、道觀、道學、赦令、戶籍寬政與賜宴連成一套國家崇道工程。

note: 此詔屬於唐玄宗天寶時期尊崇玄元皇帝的政治文本。其核心不是單純記夢，而是把「夢見真容」轉化為行政命令：摹寫尊像、分送諸道、安置開元觀、設齋行道、講習《道德經》與道學選拔，並同時發布赦宥、戶籍暫緩定等、賜錢宴樂等推恩措施。可與《舊唐書》《新唐書》《唐會要》《資治通鑑》中玄宗尊老子、置崇玄學、道舉與開元觀制度互讀。學術上可參陳寅恪、岑仲勉對唐代政治制度與宗教政策的考證，任繼愈、卿希泰對中國道教史的整理，以及 Schipper、Barrett、Jinhua Chen 對唐代國家、道教與佛道關係的研究。


scripture_id: tang-zhuizun-yuanyuan-fumu-zhi

scripture_title: 追尊玄元皇帝父母並加諡遠祖制

chapter_title: 追尊玄元皇帝父母並加諡遠祖制

original:
庇生人者，必崇於大道；受成命者，實賴於前烈。恭惟大聖祖玄元皇帝，道光太極，首出混元，宏敷妙門，廣運真化。雖乘時禦氣，既超昇於上清，而儲祉發祥，每孚祐於來裔，祚我寶運，格於皇天。爰自創業，迨於茲歲，頻彰嘉貺，屢睹真容，使夫天清地寧，物阜人庶，六氣時若，四夷來王，皆聖祖之感也，至道之應也。成功不宰，豈假於強名，降福無疆，敢忘忘昭報？是用薦徽號，增禮冊，蠲潔以盡敬，躬親以致誠。意既昭格，良深感慶，宜因展事，更廣揚名。

夫聖人之生，乃先天地，應變無體，其德猶龍。雖窅冥之初，不知誰之子，而誕靈之後，亦必有先。聖祖父母，著在圖牒。母益壽氏已崇徽號曰「先天太后」，父周正禦大夫敬追尊為「先天太皇」，仍於譙郡置廟。自餘一事以上，準先天太后廟例。昔契敷五教，殷以為祖，稷播百穀，周以配天。況咎繇邁種，黎人懷德，我之本係，千載彌光，敬追尊為德明皇帝。涼武昭王，朕十一代祖也。積德右地，炳靈中葉，奄有萬國，兆先帝功，敬追尊為興聖皇帝。其陵側近，仍並禁樵牧，春秋二時，備禮致祭。且聖祖所理，本在諸天，將欲降靈，固宜取象，況為帝號，豈可名宮。其「玄元宮」宜為「太清宮」，西京改為「太清宮」，東京改為「太微宮」，天下諸郡改為「紫極宮」。兩京宮內道士，宜先擇有道行者一七人，自餘於新度人中簡擇取添，滿三七人為定額。仍各賜近城莊園各一所，並量賜奴婢等。其道士女道士，先令司封簡較，不須更隸宗正寺，所置崇元署宜停。古人制禮，祭用質明，義既取於尚幽，情實緣於既歿。我聖祖湛然，嘗在為道之宗，既殊有盡之期，須展事生之禮。自今已後，每聖祖宮有昭告，宜改用卯時已前行禮。

朕深唯復樸，將致無為，嘗恐至理難明，元風未暢，不有時習，焉能化成。自今已後，每至三元日，宜令崇玄館學士講《道德》、《南華》等諸經，群公百辟，咸就觀禮。庶使軒冕之士，盡宏南郭之風；寰海之內，咸為大庭之俗。其崇元館大學士宜賜物一百匹，學士賜六十匹，直學士四十匹。宮內先配住道士各二十匹。宣布中外，令識朕懷。

vernacular:
制書開頭說，庇護人民的人，必定要尊崇大道；承受天命的人，也實在依賴前代功烈。玄宗恭稱大聖祖玄元皇帝，道光照太極，最先從混元之中出現，廣開玄妙法門，運行真化。雖然他乘時御氣，已超升上清，但仍不斷積蓄福祉、發出祥瑞，保佑後裔，使李唐帝運上通皇天。

從唐朝創業到現在，玄元皇帝屢次顯示美好賜予，真容也多次顯現。天下清寧、物產豐盛、人民繁庶，六氣按時調和，四方外族前來朝王，這些都被說成是聖祖感應、至道應驗。聖人成功而不自居，不必強加名號；但既然降福無窮，皇帝也不敢忘記用昭明禮典報答，所以要進獻徽號、增加冊命，齋潔盡敬，親自致誠。既然誠意已能上達，便應趁著舉行禮事時，再更廣泛宣揚名號。

第二段轉入追尊譜系。制書說，聖人之生先於天地，應變無形，其德像龍一樣不可測。雖然在幽深初始之時，不知他是誰的兒子，但既然降生顯靈之後，也必定有父母先人。玄元皇帝父母已見於圖籍譜牒：母益壽氏已崇號為「先天太后」，父周正御大夫現在敬追尊為「先天太皇」，並在譙郡立廟，其餘制度都依先天太后廟例辦理。

接著，制書用商周祖先作比：契敷布五教，殷人尊他為祖；后稷播種百穀，周人以他配天。何況皋陶德澤流傳，使百姓懷念其德，而李唐本系出自此脈，千年以後更加光明，所以追尊皋陶為德明皇帝。涼武昭王李暠是玄宗十一代祖，積德於西土，中葉顯靈，後來李唐擁有天下，像是預兆先帝功業，所以追尊為興聖皇帝。

這些追尊對象的陵墓附近，都要禁止砍柴放牧；每年春秋二時，要備禮致祭。制書又說，聖祖本來治理諸天，若要降靈人間，本就應取象立名；既然已稱帝號，宮名也不可仍舊。所以「玄元宮」改為「太清宮」，西京改名太清宮，東京改名太微宮，天下諸郡改名紫極宮。

兩京宮內道士，先挑選有道行者十七人；其餘從新度人中簡擇補足，定額為二十一人。又各賜近城莊園一所，並酌量賜給奴婢。道士與女道士先由司封檢校，不必再隸屬宗正寺；原設崇元署停罷。

制書還改定祭告時間。古人制禮，祭祀多在天剛亮時，意思是崇尚幽暗，因為祭祀對象多已去世。但聖祖湛然常在，是道的宗主，與有盡之人不同，應行事生之禮。所以自今以後，凡聖祖宮有昭告，都改在卯時以前行禮。

最後一段說，玄宗深思返樸，希望達到無為，常怕至理難明、玄風不暢。若沒有按時講習，道化怎能形成？所以自今以後，每逢三元日，命崇玄館學士講《道德經》《南華經》等諸經，群公百官都到道觀觀禮。

玄宗希望冠冕士大夫都能弘揚南郭子綦那樣的虛靜之風，天下之內都回到大庭氏般淳樸風俗。於是賜崇玄館大學士物一百匹、學士六十匹、直學士四十匹；宮內原先配住的道士各二十匹。結尾命令中外宣布，使天下明白皇帝的用意。

note: 此制把唐玄宗尊老子為玄元皇帝的政策推到譜系建構層面：不只尊老子本人，還追尊其父母、皋陶與涼武昭王李暠，藉此把道教聖祖、李姓遠祖、唐代帝統連成一條神聖血統。文中又改宮觀名號、定道士額、賜莊園奴婢、調整祭告時辰、三元日講《道德》《南華》，可見崇道已進入禮制、官署、教育與財產配置。可參《舊唐書》《新唐書》《唐會要》《資治通鑑》及杜光庭道教史料；現代研究可參陳寅恪、岑仲勉對唐代皇室譜系與制度的考證，任繼愈、卿希泰的道教史整理，以及 Barrett、Jinhua Chen 對唐代宗教與國家權力的討論。